NZ Z: Tači provocira EU svojim planovima Velike Albanije\nTanjug 5. juna 2019. 09:31\nBERN – Predsednik privremenih vlasti u Prištini Hašim Tači provocira EU svojim planovima Velike Albanije, ističe švajcarski dnevnik „Noje ciriher cajtung“ (NZ Z), kritikujući ujedno Berlin i Brisel što godinama nisu reagovali na neispunjavanje Briselskog sporazuma od strane Prištine.\nList ukazuje da je dijalog Beograda i Prištine blokiran, pošto Berlin i Brisel nemaju nikakvo rešenje, a i pogođene strane to odbijaju, a sada Tači izvlači i kartu Velike Albanije iz rukava.\n„Kao raniji šef OVK Tači dobro zna taktiku višestrukih uboda. Prošle nedelje je ubo dva puta. Najpre je rekao da Beograd treba da zaboravi na dogovor o Zajednici srpskih opština, jer od toga neće biti ništa. Saradnja sa srpskim opštinama je 2013.pod posredovanjem Brisela ugovorno potpisana. Ona je trebalo da bude nešto što bi otvorilo put ka normalizaciji odnosa Beograda i Prištine. Nešto kasnije je Tači zadao drugi ubod – u Krumi, jednoj severnoalbanskoj opštini pozvao je, pod aplauzom prisutnih „Drugovi svi ćemo uskoro živeti u jednoj državi koja će se sastojati od Kosova i Albanije“. Kasnije je precitirao da bi ujedinjenje bila prirodna reakcija na neuspešnu evropsku integraciju“, podseća „NZ Z“.\nTači, kako smatra list, tome u prvoj liniji ne želi da provocira Srbe, a predsednik Srbije Aleksandar Vučić tu izjavu je i relativno uzdržano prokomentarisao, već je provokacija imala za cilj Brisel i Berlin“.\nProvokacija Tačija je u njegovom odbijanju sporazuma sa Beogradom i stavljanja na dnevni red projekta Velike Albanije.\nNZ Z podseća da je ZSO bila ključna stvar planu o proširenoj autonomiji kosovskih Srba, i ukazuje da je formiranje ostalo godinama mrtvo slovo na papiru.\nTakođe navodi da je najviša sudska instanca u Prištini sporazum o ZSO proglasio protivnim ustavom, a u javnosti je predstavljen „trojanskim konjem Beograda“.\n„Tako je prošlo pet godina bez da su se Brisel i Berlin ozbiljno bavili primenom sporazuma. A onda je usledio novi predlog koje su dale dve strane. Tači i Vučić su prošlog leta počeli da govore o razgraničenju i promeni granica. Odlučujuće pitanje je bilo kako bi ta razmena teritorija trebalo da se sprovede. Da li crtanjem karte od strane Tačija i Vučića ili legitimno ispitivanjem građana, ali i koga bi to pogodilo. Međutim ta pitanja uopšte nisu ni postavljana, već je umesto toga usledila mala bura i uplašeni balkanski eksperti ponavljali su svoju mantru 1990-tih godina „na Balkanu ne smeju biti nikada menjane granice, jer postoji domino-teorija – ako se jedna granica promeni nijedna više nije sigurna“, kao i „da nezavisno Kosovo nije nastalo promenom granica, već je bio specijalni slučaj bez presedana“, navodi „NZ Z“.\nNakon kratke udržanosti je i nemačka diplomatija prihvatila taj stav i izjasnila se protiv razmene teritorija.\n„Moramo uvek ponavljati da postoje pokušaji da se razgovara o granicama. MI to ne možemo učiniti“, kazala je nemačka kancelarka Angela Merkel avgusta 2018..\nUmesto definisanja pravila za potragu za kompromisom u Berlinu radije nameću rešenje, ističe „NZ Z“, dodajući da niko ne zna kako ono treba da izgleda, a jasno je samo da više u ponudi nisu Zajednica srpskih opština, niti razmena teritorija.\nTo što Tači izvlači staru kartu Velike Albanije nije iznenađenje, podvlači list.\n„Pokušajem postizanja razgraničenja sa Vučićem on je ušao u veliki rizik. Odbijanje Berlina i mlaka podrška iz Brisela, ali i otpor Srpske pravoslavne crkve, kao i mnogih njegovih unutar-političkih protivnika, ga prikazuje kao gubitnika. Protiv toga pomaže samo, rekao je verovatno sebi, da „od goluba nastane soko“ ili bolje još dvoglavi orao, koji poleće sa Kosova Polja i koji gleda do obala albanskog Jadrana“, piše „NZ Z“.\nList ocenjuje da to nije dobar razvoj, a izazvan je nepokretljivošću zapadnih menadžera konfliktom.\n„NZ Z“ postavlja pitanje da li to predstavlja i realnu opasnost, i ukazuje da to zavisi da li će biti napretka u evropskoj integraciji Zapadnog Balkana narednih godina.\n„Ukoliko to bude slučaj EU Prištini i Beogradu može nametnuti obavezujuća pravila da kojih se moraju pridržavati u slučaju rpomene granica. A to znači da ne mogu da se izjasne samo direktno pogođeni, već celokupna država, na osnovu čega bi bile bezbedne granice Severne Makedonije i Bosne i Hercegovine. Ako bi proces evropske integracija potpuno stao neće biti sporazumi EU koji će učiniti postojeće granice krhkim, već bi to na neuređeni način učinio etnički nacionalizam. Kao prirodna reakcija na neinteresovanje Evrope, kako to Tači kaže“, zaključuje „NZ Z“.


Umrla prva Amerikanka koja je letela u svemir - Naslovi.net vesti\nUmrla prva Amerikanka koja je letela u svemir\nPrva Amerikanka koja je letela u svemir Seli Rajd preminula je u 61. godini u San Dijegu, nakon sedamnaestmesečne borbe sa rakom pankreasa. Rajdova, fizičarka, postala je 18. jula 1983. godine prva Amerikanka koja je odletela u svemir, u letelici "Čelindžer". Prijavila se na oglas NASA za... »\nUmrla Seli Rajd, prva Amerikanka koja je letela u svemir\nSAN DIJEGO - Prva Amerikanka koja je letela u svemir Seli Rajd preminula je u 61. godini u San Dijegu, nakon sedamnaestmesečne borbe sa rakom pankreasa, saopštila je njena fondacija.Rajdova, fizičarka, postala je 18. jula 1983. godine prva Amerikanka koja je odletela u svemir, u letelici "Čelindžer", podsećaju agencije. Prijavila se na oglas NASA za astronauta 1977. godine, što je bio prvi put da je američka... »\nPreminula prva Amerikanka koja je letela u svemir\nPrva Amerikanka koja je letela u svemir Seli Rajd preminula je u 61. godini u San Dijegu, nakon 17-mesečne borbe sa rakom pankeasa, saopštila je njena fondacija.Rajdova, fizičarka, postala je 18. jula 1983. godine prva Amerikanka koja je odletela u svemir, u letelici "Čelindžer", podsećaju agencije. Prijavila se na oglas NASA za astronauta 1977. godine, što je bio prvi put da je američka... »\nZbogom Seli Rajd\nPrva Amerikanka koja je letela u svemir Seli Rajd preminula je u 61. godini u San Dijegu, nakon 17-mesečne borbe sa rakom pankeasa, saopštila je njena fondacija.Beta/AP Rajdova, fizičarka, postala je 18. jula 1983. godine prva Amerikanka koja je odletela u svemir, u letelici "Čelindžer", podsećaju agencije. Prijavila se na oglas NASA za astronauta 1977. godine, što je bio prvi put da je... »\nSeli Rajd, fizičarka, postala je 18. jula 1983. godine prva Amerikanka koja je odletela u svemir, u letelici "Čelindžer"SAN DIJEGO - Prva Amerikanka koja je letela u svemir Seli Rajd preminula je danas u 61. godini u San Dijegu, nakon 17-mesečne borbe sa rakom pankeasa. Rajdova, fizičarka, postala je 18. jula 1983. godine prva Amerikanka koja je... »\nSAN DIJEGO - Seli Rajd, prva Amerikanka koja je letela u svemir, preminula je u 61. godini u San Dijegu, nakon 17-mesečne borbe sa rakom pankeasa, saopštila je njena fondacija.Rajdova, fizičarka, postala je 18. jula 1983. godine prva Amerikanka koja je odletela u svemir, u letelici “Čelindžer”, podsećaju agencije. Prijavila se na oglas NASA za astronauta 1977. godine, što je bio prvi put da je američka... »\nRTVpre 16 minuta\nMondopre 16 minuta\ne-Novinepre 51 minut\nDanaspre 8 sati


Novi Sad: Kvadrat za godinu skočio 250 EUR, ovo su cene - BGnekretnine blog\nNovi Sad: Kvadrat za godinu skočio 250 EUR, ovo su cene\nagencije za nekretnine, cena kvadrata, Grbavica, Novi Sad, novogradnja, telep, tržište nekretnina\nNovi Sad, Novosti 012 Sep 2017\nGradilo se na svakom koraku, a intresovanje za kupovinu novih stanova bilo je ogromno.\nStanovi su se dobro prodavali, cene kvadratnog metra su rasle, a onda je stigla kriza i izgradnja je gotovo potpuno prestala. Tada su i cene krenule naniže, ali se, kao i u svakom poslu, tržište prilagodilo situaciji. Da li je posle više godina počelo nešto da se menja, jer su cene kvadratnog metra stanova u Novom Sadu u odnosu na prošlu godinu nešto više, videće se. Naime, sad za kvadrat stana u novogradnji treba od oko 50 pa do oko 250 evra više nego lane. Uz to, sada je veća razlika između cene kvadratnog metra starih i novih stanova.\nOni koji žele da kupe stan najbolje će proći ako to učine direktno preko investitora jer je tada cena kvadratnog metra najpovoljnija. Oni koji se odluče da kupe stan u novogradnji uz asistenciju neke do agencija za nekretnine će za kvadratni metar, u zavisnosti do lokacije i veličine stana, morati da odvoje od oko 1.000 evra, koliko košta na, recimo, Telepu, pa i do oko 1.800 evra, ukoliko žele da stanuju u centru grada ili nekoj od najatraktivnijih ulica u blizini centra.\n„Tržište nekretnina je živo i interesovanja ima, a ponuda je i dalje bolja od tražnje. Ipak, izvesno je da kvalitetni stanovi, koji zadovoljavaju niz zahteva, od dobre lokacije, odgovarajuće spratnosti, kvaliteta izgradnje… nedostaju“, kaže Dragan Rabatić.\nPo rečima izvršnog dekrektora „Solis nekretnina” Dragana Rabatića, velike promene cena kvadratnog metra stana u odnosu na godinu ranije nema, ali se može reći da je za stanove u novogradnji primetno da cene idu naviše.\n„Trenutno je u Novom Sadu velika produkcija novih stanova, a ima i najava da će se još graditi, i veliko je pitanje da li će tržište uspeti to da apsorbuje ili će doći do zasićenja i do pada cena kvadratnog metra“, kaže Rabatić.\nŠto se tiče cena, ukazuje on, one su, u zavisnosti od lokacije, različito i povećane, pa je tako na bulevarima koji su poslednjih godina izgrađeni kvadrat skuplji oko 50 evra nego lane, dok je cena kvadrata u centru grada viša i do 250 evra.\n„Tako se kvadrat novih stanova na novim bulevarima kreće od oko 900 do 1.200 evra, oni u centru su skuplji i nude se i po 1.800 evra kvadrat, dok je na Grbavici cena stanova u novogradnji oko 1.300 evra“, kaže Rabatić.\nOn ističe da, osim lokacije, na cenu stanova utiče i njihova veličina, spratnost i kvalitet zgrade... Takođe, Rabatić kaže i da je kvadratni metar manjih stanova skuplji te da se to odnosi na nove stanove, ali i na one građene ranije.\n„Kod starih i starijih stanova situacija je nešto drugačija i cena se neretko spušta pa je kvadratni metar od oko 800 do oko 1.000 evra, a na Grbavici oko 1.150 evra, a za stanove veće kvadrature na toj lokaciji – oko 850 evra“, ukazuje Rabatić.\nI u „Bomil nekretninama” kažu da su stanovi u novogradnji poskupeli, i to oko 150 i 200 evra po kvadratnom metru na najtraženijim lokacijama, odnosno do oko 100 evra na lokacijama van centra grada.\n„Kvadratni metar stana u novogradnji u centru je od oko 1.600 do 1.800 evra, na Grbavici oko 1.350, dok je u istalim delovima grada – Detelinara, Telep... od oko 1.000 do oko 1.200 evra“, kaže agent u „Bomilu” Milan Pulai.\n„Nešto su skuplji i stari stanovi pa je recimo kvadratni metar stana na Staroj Detelinari sada oko 700 evra, dok se na limanima kvadrat kreće od oko 900 evra, ako je stan veće kvadrature, do oko 1.000 evra, koliko košta kvadrat, recimo, dvosobnog stana.“


Pročitajte pitanja na koja moraju odgovoriti Hodžić i svi ostali uključeni u aferu “Respirator” - TK PORTAL\nPročitajte pitanja na koja moraju odgovoriti Hodžić i svi ostali uključeni u aferu “Respirator”\nadmin 8. Maja 2020.\tPolitika\nKomisija Doma naroda Parlamenta Federacije Bosne i Hercegovine uputila je pitanja nadležnim institucijama u vezi s aferom “Respirator”, a u ponedjeljak bi trebao biti održan i sastanak ovog tijela. Riječ je o bazičnim pitanjima, a dalja procedura zavisit će od dobijenih odgovora.\nKomisija je pored ostalog, kako saznaje “Avaza”, uputila pitanje ko je utvrdio potrebu za nabavkom respiratora i broj potrebnih respiratora u FBiH i na osnovu koje procjene? Također, zahtjeva se i odgovor na to ko je utvrdio tehničke specifikacije potrebnih respiratora, te kada je donesena odluka Vlade FBiH o nabavci i ko je za nju ovlašten.\nInstitucije, koje su bile uključene u proces nabavke, kao i sam dostavljač “Srebrena malina”, koja je u vlasništvu TV voditelja Fikreta Hodžića, parlamentarnoj komisiji trebaju dostaviti odgovore u roku od pet dana, a od njih je zatražena i fotokopija dokumentacije.\n– Vlada KS je respiratore nabavila uz pomoć UNDP-a. Plaćali su ih 56.000 KM, na svaki kupljeni su dobili jedan besplatan, odnosno kupili su 30, a dobili 60. Uz to, oslobođeni su PDV-a, dobili su dvogodišnju garanciju i servisiranje – pojasnio je Marić.\nThe post Pročitajte pitanja na koja moraju odgovoriti Hodžić i svi ostali uključeni u aferu “Respirator” appeared first on usn.ba.\nPrevious Previous post: U Kantonu Sarajevo nema novozaraženih kornavirusom, ukupno 19 na području FBiH\nNext Next post: “Djeca ne moraju da nose maske u vrtićima”


Evropski sud pravde: U radne sate računaće se i put do posla | Krupljani.BA\nEvropski sud pravde: U radne sate računaće se i put do posla\nObjavljeno: 11. Septembra 2015.\nVrijeme provedeno u putu pri dolasku na posao i odlasku s posla treba da se posmatra kao radno vrijeme, proističe iz presude Evropskog suda pravde.\nOvakva odluka posebno treba da se odnosi na radnike koji nemaju fiksnu kancelariju, jer ovo vrijeme koje se provede u putovanju, po mišljenju mnogih radnika, prethodno nije uzimano u obzir, piše BBC.\nIz ove presude Evropskog suda pravde proističe da firme koje zapošljavaju radnike koji se bave njegom, radnici električari, instalateri i komercijalisti imaju pravo da im se plati vrijeme provedeno u putu do radnog mjesta, inače će njihov rad biti u suprotnostima sa pravilima EU.\nKako ističe pravni dopisnik BBC-ja, ovakva odluka mogla bi da ima „veliki uticaj i posljedice”\n„Poslodavci će sada možda morati da organizuju raspored rada kako bi obezbijedili da radnici budu što bliže svojim domovima”, ističe on. Sada postoji potencijalna mogućnost da hiljade poslodavaca budu u suprotnosti sa pravilima EU kada se radi o radnom vremenu\nEvropski sud je saopštio da je svoju presudu donio kako bi zaštitio „bezbjednost i zdravlje” radnika kao što je navedeno u direktivi radnog vremena EU.\nDirektiva je dizajnirana tako da zaštiti radnike od eksploatacije od strane poslodavaca, a to propisuju odredbe o pitanjima kao što su koliko dugo zaposleni rade, koliko pauze imaju kao i to na koliko odmora imaju pravo.”\nJedan od glavnih ciljeva je da se osigura da nijedan radnik u EU nije obavezan da radi, u prosjeku, duže od 48 sati nedjeljno.\nOvakvu presudu podstakao je slučaj u Španiji, gdje je kompanija „Tyco” koja se bavi instalacijom sistema, nakon zatvaranja regionalnih kancelarija 2011. godine dovela do toga da zaposleni putuju i prelaze različita rastojanja kako bi došli do svog radnog mjesta. Kako se navodi u presudi, odluku da putuju nisu donijeli radnici već poslodavac tako što je odlučio da ukine regionalne kancelarije.\n„Traženje od njih da nose teret odluke poslodavca bilo bi u suprotnosti sa ciljevima o zaštiti bezbjednosti i zdravlja radnika, koja uključuje i garanciju radnicima na minimalan period odmora”, stoji u odluci.


Oduzimanje imovinske koristi stečene krivičnim delom u Srbiji/\nProjekat je finansirala Evropska unija a sprovodio Savet Evrope\nPun naziv projekta: Unapređenje kapaciteta Direkcije za upravljanje oduzetom imovinom i podrška razvoju sistema otkrivanja, oduzimanja i konfiskacije imovinske koristi stečene krivičnim delom kao i podrška razvoju ključnih institucija u Srbiji.\nPartner na projektu: Direkcija za upravljanje oduzetom imovinom (Direkcija)\nFinansiranje: Evropska Unija (Program IPA 2009)\nSprovođenje: Odsek za ekonomski kriminal (Generalni direktorat za ljudska prava i pravne poslove, Savet Evrope)\nBudget: 2 140 000 EUR\nDuration: 36 meseci (1. april 2010 – 31. mart 2013. godine)\nPrivredni i organizovani kriminal, korupcija i pranje novca predstavljaju veliku pretnju privredi, demokratiji i vladavini prava širom sveta. Jugoistočna Evropa je posebno ugrožena ovim pretnjama iz geografskih, političkih i istorijskih razloga.\nKrivičnim delima stvara se imovinska korist čiju je vrednost teško proceniti. Razvoj sistema otkrivanja, oduzimanja i konfiskacije imovine stečene krivičnim delima je neodložan zadatak i ujedno najdelotvorniji način ne samo da se povrati imovina koja može da se koristi za finansiranje javnih rashoda i obeštećenje žrtava krivičnih dela; već i da se zadovolji pravda i u praksi primeni načelo da se bavljenje kriminalom ne isplati.\nOvaj projekat se zasniva na rezultatima prethodnih zajedničkih projekata koje je finansirala Evropska Unija a sproveo Savet Evrope, kao što su regionalni policijski projekat CARDS (CARPO 2004 - 2007), Projekat protiv privrednog kriminala i pranja novca u Srbiji (PACO-Serbia 2005 - 2007), i Podrška mreži tužilaca u Jugoistočnoj Evropi (PROSECO 2008 - 2010).\nCilj ovog projekta je unapređenje institucionalnog kapaciteta i efikasnosti rada Direkcije za upravljanje oduzetom imovinom pri Ministarstvu pravde, Jedinice za finansijske istrage pri Ministrarstvu unutrašnjih poslova, kao i drugih ključnih institucija koje se bave otkrivanjem, oduzimanjem, upravljanjem i konfiskacijom imovinske koristi stečene krivičnim delima u Republici Srbiji.\nU okviru svojih pet ciljeva ovaj projekat će:\nrevidirati relevantne zakonske propise kako bi se obezbedila njihova interna doslednost i usklađenost sa međunarodnim standardima i olakšala njihova primena u praksi;\nobezbediti sveobuhvatnu obuku, uključujući i obuku za buduće predavače, kao i izradu nastavnih planova i programa, za sve ključne organe koji se bave finansijskim istragama, otkrivanjem, oduzimanjem i konfiskovanjem imovine stečene krivičnim delima i njenim upravljanjem;\npružiti podršku daljem razvoju kako međuinstitucionalne tako i međunarodne saradnje u oblasti otkrivanja, oduzimanja i konfiskovanja imovine stečene krivičnim delima;\nunaprediti svest kako stručne tako i šire javnosti o značaju oduzimanja imovinske koristi stečene krivičnim delima u cilju zaštite opšteg interesa i interesa žrtava krivičnih dela, razvoja demokratije i vladavine prava i efikasnijeg rada pravosudnih organa;\npodržati finansijske istražitelje obezbeđujući im najsavremenija analitička stredstva.\nBudžet projekta je 2.140.000 Evra, a njegovo trajanje 36 meseci. Finansira ga Evropska Unija iz IPA fondova za 2009. godinu, a sprovodi Savet Evrope preko projektnog tima u Beogradu, uz podršku Odseka za ekonomski kriminal Odeljenja za informaciono društvo i borbu protiv kriminala u Strazburu.\nOčekuje se da će do kraja ovog projekta sistem oduzimanja imovine stečene krivičnim delom u Srbiji biti potpuno operativan, što će značajno doprineti povećanju vrednosti oduzete imovinske koristi kroz postupak konfiskacije.\nOpšti cilj: Dati doprinos demokratiji i vladavini prava prevencijom i suzbijanjem ekonomskog kriminala kroz razvoj sistema oduzimanja imovinske koristi stečene krivičnim delima u skladu sa evropskim i drugim međunardonim standardima i preporukama MONEYVAL-a i GRECO-a.\nSvrha projekta: Izgradnja kapaciteta Direkcije za upravljanje oduzetom imovinom kako bi u potpunosti ispunila svoje zadatke i ciljeve, i podrška razvoju sistema otkrivanja, oduzimanja i konfiskacije imovinske koristi stečene krivičnim delima u Srbiji kao i podrška ključnim državnim institucijama.\nResultat 1: Zakonski okvir razvijen u saradnji sa odgovarajućim partnerskim ustanovama, u skladu sa međunarodnim standardima.\nResultat 2: Direkcija i institucije koje se bave finansijskim istragama koriste dokazane metodologije za finansijske istrage, otkrivanje, oduzimanje, konfiskaciju i upravljanje imovinskom koristi stečenom izvršenjem krivičnih dela.\nResultat 3: Uvedeni efikasni mehanizmi koji garantuju saradnju Direkcije i drugih državnih institucija u sistemu otkrivanja, oduzimanja, konfiskacije i upravljanja imovinskom korišću stečenom izvršenjem krivičnih dela.\nResultat 4: Unapređena svest šire javnosti o ulozi sistema istrage, otkrivanja, oduzimanja, konfiskacije i upravljanja imovinskom korišću stečenom izvršenjem krivičnih dela.\nResultat 5: Unapređena tehnička infrastruktura u ključnim državnim institucijama za sprovođenje finansijskih istraga i analizu podataka o imovinskoj koristi stečenoj izvršenjem krivičnih dela.\nProjekat će obezbediti :\nStalnog stručnog savetnika\nStručnu obuku u Beogradu i drugim delovima Srbije\nPripremu stručne literature za obuku i smernica


Rast cijena struje na globalnom nivou značajno je popravio finansije „Elektroprivrede RS“ koja je u prvih deset mjeseci ove godine od izvoza struje inkasirala 287,6 miliona KM, čak 73 miliona KM više nego u istom periodu lani.\nZvanični statistički podaci pokazuju da je vrijednost izvoza struje RS u prvih deset mjeseci ove godine povećana za čak 34 odsto u odnosu na isti prošlogodišnji period kada je izvoz struje iznosio 214,6 miliona KM.\nStruja je ujedno i najvažniji izvozni proizvod RS sa učešćem od osam odsto u ukupnom izvozu.\nIz ovog javnog preduzeća nedavno su se pohvalili da u 2021. godini očekju rekordnu dobit kompletnog holdinga.\n„Poslije nekoliko godina očekujemo i da naše obje termoelektrane posluju pozitivno. Već u polugodišnjem izvještaju smo bili pozitivni, a očekuje sa da taj trend ostvarimo i za cijelu godinu“, naveli su iz ERS.\nNEWER POSTPrijedor: Potvrđena optužnica zbog propalih vakcina\nOLDER POSTMilan Tubin pijan automobilom udario maloljetnu djevojčicu


Dogovorena saradnja Srbije i Kine u oblasti zaštite životne sredine | Ministarstvo zaštite životne sredine\nMinistar zaštite životne sredine Goran Trivan razgovarao je danas sa ambasadorkom Narodne Republike Kine u Srbiji Čen Bo o uspostavljanju i razvijanju saradnje dve zemlje u oblasti zaštite životne sredine.\nAmbasadorka Čen Bo u prijateljskom susretu naglasila je da Narodna Republika Kina, na osnovu veoma dobrih odnosa sa Republikom Srbijom, pridaje veliki značaj razvijanju saradnje dve zemlje u svim oblastima. Ona je izrazila veliku zainteresovanost NR Kine za otvaranje saradnje i u oblasti zaštite životne sredine u kojoj ova zemlja vidi poseban potencijal.\nMinistar Trivan izrazio je zadovoljstvo zbog inicijative Narodne Republike Kine i izrazio uverenje da je zaštita životne sredine oblast sa velikim mogućnostima za unapređenje saradnje dve zemlje. Opredeljenje Kine da zaštitu životne sredine postavi za svoj peti strateški cilj, moderne tehnologije koje usvaja, i njena razvojna opredeljenja ka zdravijoj životnoj sredini, predstavljaju dobar osnov i podstrek za razvoj saradnje u zaštiti životne sredine, ukazao je Trivan. U budućoj saradnji brojne su zajedničke teme koje povezuju dve zemlje, od korporacijskog poslovanja u skladu sa evropskim i svetskim standardima, pošumljavanja, prečišćavanja otpadnih voda i prerade komunalnog otpada, do brojnih drugih tema, što sve predstavlja ozbiljan prostor za ekonomsku i svaku drugu društvenu saradnju, istakao je ministar.\nstudija Trivan reciklaža Ministar procena uticaja EU rešenje klimatske promene obaveštenja životna sredina zahtevi tretman otpada Drina otpad Studija o proceni uticaja


Prebrojani glasovi u 30 opština GracanicaOnline.Info\n18. oktobra 2021. 1 min read\nProces prebrojavanja glasova završen je u 30 opština, piše prištinski list Koha. Prema preliminarnim podacima Centralne izborne komisije u 21 opštini će se ponovo birati gradonačelnici. Srpska lista pobedila je u devet od 10 opština sa većinski srpskim stanovništvom, pa će se u Klokotu ponovo birati gradonačelnik.\nKada su u pitanju opštine sa većinski srpskim stanovništvom, u Gračanici je kandidatkinja za gradonačelnicu ispred Srpske liste Ljiljana Šubarić osvojila 77.71 odsto. U Štrpcu je Dalibor Jevtić dobio 59.36 odsto glasova.\nU Novom Brdu je najviše glasovao osvojio Saša Milošević, (64.09%), Ranilugu Katarina Ristić- Ilić, Partešu Dragan Petković (75.20%), a u Klokotu Vladan Bogdanović (41.45%), međutim, u Klokotu će se, kako navode mediji koji izveštavaju na albanskom jeziku, ponovo glasati.\nI u opštinama na severu sa većinski srpskim stanovništvom pobedu su odneli kandidati za gradonačelnike ispred Srpske liste, Milan Radojević kandidat za gradonačelnika Severne Mitrovice dobio je 91.33 odsto, Dragiša Milović je u Zvečanu dobio 98.45%, Srđan Vulović u Zubinom Potoku 83.49 %, a u Leposaviću Zoran Todić 97.85%.\nKandidati za gradonačelnike ispred Pokreta Samoopredeljenja nisu u prvom krugu prošli ni u jednoj od opština.\nU Južnoj Mitrovici je najviše glasova dobio kandidat ispred Demokratske partije Kosova Bedra Hamza 53.86%. Dok će u Prištini biti interesantno nadmetanje između kandidata ispred Pokreta Samoopredeljenje Arbena Vitie i Demokratskog saveza Kosova Perparima Rame.\nTags: Opština Gračanica Opštine na severu Kosova preliminarni podaci Centralna izborna komisija Kosova\nPrevious Tužilaštvo započinje izvođenje dokaza protiv Gucatija i Haradinaja\nNext Pinokio i radost u svakoj školi u Gori\n5. decembra 2021., 03:43


Intervju ministarke javne uprave, Suzane Pribilović agenciji MINA\nDatum objave: 07.05.2018 08:47 | Autor: MJU\nPodgorica, (MINA) – Profesionalizacija javne uprave, koja je neophodna u mnogom oblastima, biće transparentna, efikasna i u službi građana, poručila je ministarka Suzana Pribilović u intervjuu agenciji MINA, navodeći da je resor na čijem je čelu prethodne godine realizovao skoro sve planirane aktivnosti.\nPribilović je rekla da je zadovoljna što su prethodne godine uspjeli da realizuju gotovo sve planirane aktivnosti i time stvorili preduslove za instutucionalnu i političku koordinaciju procesa reforme javne uprave.\nNapori Ministarstva javne uprave u prethodnoj godini, kako je istakla, prepoznati su u Izvještaju Evropske komisije kroz ocjenu dobar napredak u reformi javne uprave.\n„Ovo daje zamajac budućim aktivnostima, ali smo svjesni da je pred nama veliki posao na svim nivoima odgovornosti i u svim oblastima u kojima je neophodna profesionalizacija javne uprave koja će biti transparentna, efikasna i u službi građana“, rekla je Pribilović agenciji MINA.\nOna je kazala da će u Ministarstvu, u narednom periodu biti usmjereni na aktivnosti iz Akcionog plana za implementaciju strategije reforme javne uprave i reorganizaciju reforme javne uprave.\nU prethodnoj godini pripremili smo dva ključna sistemska zakona o lokalnoj samoupravi i državnim službenicima i namještenicima, pa smo u u ovoj godini fokusirani na početak primjene ovih zakonskih rješenja, prije svega, Zakona o državnim službenicima i namještenicima od 1. jula.\nNa pitanje da li su stvoreni uslovi za njegovu nesmetanu implementaciju, Pribilović je navela da su u prethodnom periodu radili na pripremi 14 podzakonskih akata u skladu sa Zakonom o državnim službenicima i namještenicima, kako bi sve bilo spremno za početak implementacije zakona.\n“U saradnji sa Upravom za kadrove biće organizovane obuke za primjenu zakona, kao i formirana profesionala Komisija za žalbe i Disciplinska komisija, što su samo neke od novina ovog zakona“, dodala je Pribilović\nOna je podjsetila da je prošle godine počeo da se primjenjuje Zakon o upravnom postupku, a da će ove godine vršiti monitoring primjene i sprovođenja tog zakona u praksi.\nPribilović je rekla da će ove godine nastaviti sa povećanjem broja elektronskih usluga, uključivanjem jedinica lokalnih samouprava na portal e-uprave, ističući da je jedna od najvažnijih aktivnosti izrada Plana optimizacije zaposlenih u javnom sektoru i aktivnosti na uspostavljanju One Stop Shop sistema.\n„U oblasti reorganizacije državne uprave, radimo na novim zakonskim rješenjima i pripremi novog Zakona o državnoj upravi“, rekla je Pribilović navodeći da će sve te aktivnosti biti usmjerene i na stvaranje preduslova za povlačenje 15 miliona EUR iz sektorske budžetske podrške za reformu javne uprave.\nOn je kazala da portal e-uprave u kontinuitetu bilježi rast broja usluga i da je od početka godine kreirano 28 novih.\n„Iako broj ponuđenih usluga raste, svjesni smo da je neophodno da organi više rade na promociji svojih usluga na portalu e-uprave kako bi ga građani više koristili“, naglasila je Pribilović.\nOna je dodala da je planiran i nastavak objavljivanja registra biznis licenci na portalu, čime će, kako je rekla, biti nastavljene aktivnosti na poboljšanju poslovnog ambijenta u Crnoj Gori.\n„Krajem godine smo u testni rad stavili i informacioni sistem za povezivanje registara i razmjenu podataka između organa državne uprave, a paralelno radimo na implementaciji dva servisa koji će povezati pet od sedam ključnih registara“, navela je Pribilović.\nNa pitanje u kojoj oblasti će se koristiti novac iz sektorske budžetske pomoći i koliko je do sada opredijeljeno, Pribilović je objasnila da je preduslovi za dobijanje fiksne tranše od četiri miliona EUR ispunjeni i da je u toku priprema zahtjeva za isplatu bespovratnih sredstava.\nUzimajući u obzir procedure odobravanje Evropske unije, kako je rekla, pretpostavljaju da će novac biti uplaćen najkasnije do sredine mjeseca.\n„Ostale dvije varijabilne tranše u maksimalnom iznosu od po četiri miliona EUR biće realizovane u 2019. i 2020. godini u zavisnosti od ispunjenosti indikatora,a biće korišćena za realizaciju aktivnosti definisanim novim Akcionim planom za sprovođenje Strategije reforme javne uprave za period 2018-2020“, navela je Pribilović.\nOna je kazala da se proces optimizacije broja zaposlenih sprovodi planiranom dinamikom i da radni timovi izrađuju planove optimizacije u skladu sa utvrđenom metodologijom.\n„U ovaj proces smo uključili i predstavnike civilnog društva, a imamo i pomoć Evropske komisije, kao i domaćih stručnjaka za oblast reforme javne uprave, što čini proces transparentnim, ali pokazuje našu spremnost da za ovu gotovo najvažniju aktivnost reforme javne uprave uključimo sve raspoloživo znanje“, naglasila je Pribilović.\nNa pitanje da li su otpočete aktivnosti kako bi se u skorije otvorili „One Stop Shop“ centri, ministarka je rekla da je plan da se do 2020. godine uspostave svi uslovi za početak rada prvog ovakvog centra u Crnoj Gori koji će biti u Podgorici, a kasnije i u drugim jedinicama lokalne samouprave.\nPrema njenim riječima, u toku je formiranje tima za realizaciju i podjela nadležnosti, kojim će koordinirati državni sekretar za elektronsku upravu.\n„Cilj je da se kreiraju centri u kojima bi se na jednom mjestu u fizičkom smislu objedinile sve usluge koje su namijenjene građanima i privredi, a pruža ih državna ili lokalna uprava. One Stop Government („jedan šalter za sve“) sistem omogućiće da se na jednom mjestu, mogu predati zahtjevi različitim insitucijama, izvršiti neophodna plaćanja, obezbijediti kvalitetna interakcija sa državnim organom i na kraju dobiti odgovor institucije“, objasnila je Pribilović.


Direktor CIA u nenajavljenoj posjeti Seulu - Vijesti.me\nDirektor CIA Majk Pompeo danas je bio na "internom sastanku" u Južnoj Koreji, potvrdila je američka ambasada u Seulu nakon medijskih izvještaja o njegovoj nenajavljenoj posjeti u trenutku narastajućih napetosti zbog sve većih nuklearnih prijetnji Sjeverne Koreje, prenosi AFP.\nNavodi se da je najveći južnokorejski list "Čosun ilbo" izvjestio da je Pompeo stigao u Seul tokom vikenda i da je održao nekoliko uzastopnih sastanaka iz zatvorenih vrata sa šefom obavještajne službe Južne Koreje i visokim zvaničnicima iz kabineta vršioca dužnosti predsjednika.\nDnevnik je prenio, citirajući više obavještajnih izvora, da je šef CIA sagovornike detaljno brifovao o politici administracije predsjednika SAD Donalda Trampa prema Pjongjangu i izvršio procjenu unutrašnje situacije kod sjevernokorejskog rukovodstva.\n"Čosun Ilbo" navodi da je Pompeo razmijenio poglede na veze Seula i Vašingtona nakon predsjedničkih izbora u Južnoj Koreji 9. maja.\n"Direktor CIA i njegova žena su u Seulu zbog internog sastanka sa zvaničnicima ambasade i trupa SAD u Koreji", rekao je zvaničnik koji je dodao da se Pompeo nije sastao sa zvaničnicima Plave kuće (predsjedničke rezidencije) niti sa bilo kim od političkih kandidata.\nVjerovatno da vidi jesu li završena atomska skloništa.


Sušara za voće – posao za mlade – Zlatibor.News\n31/05/2016 ZlatiborNewsComments Off on Sušara za voće – posao za mlade\nMinistarstva omladine i sporta je prošle nedelje objavilo rang listu projekata koji će biti finansirani u 2016.godini. Među odobrenim projektima se nalazi i projekat “Sušara za voće, posao za mlade” koji je pripremila kancelarija za mlade opštine Čajetina.\nProjekat kojim će se baviti KZM ima za cilj da mladim voćarima obezbedi jedan od načina kako mogu da se samozaposle i pokrenu neki svoj biznis. Obezbediće se prostor koji će se opremiti i posedovati komoru za sušenje voća.\nPomenuti prostor nalazi se u selu Kriva Reka, dok će nakon opremanja prostora, biti aktivirano neaktivno udruženje voćara i povrtara koje će učlaniti mlade koji bi želeli da se uključe u rad.\nKasnije, organizovanjem obuka, pospešiće se mladi da kroz registraciju svojih poljoprivrednih domaćinstava mogu sami da se samozaposle i da svoje proizvode plasiraju na tržište.\nNakon završetka finansiranja od strane Ministarstva Omladine i sporta, sušara za voće će nastaviti da se finansira u okviru preduzeća „Zlatiborski Eko agrar“. Kakda se projekta završi, „Eko agrar“ će zaposliti dvoje mladih koji će raditi u sušari za voće. Kako će za vreme trajanja projekta biti besplatno sušenje voća za mlade, kasnije će se naplaćivati, ali samo da bi se pokrili tekući troškovi.\nMinistarstvo omladine i sporta je za ovaj projekat odobrilo 1.680.000,00 dinara a projekat traje 8 meseci.\nTagged cajetina, kancelarija za mlade, konkurs, ministarstvo omladine i sporta, omladina, omladinsko preduzetnistvo, srbija\nAgencija za zaštitu životne sredine je objavila rezultate merenja alergenog polena na Zlatiboru za period od 19.avgusta do 25.avgusta 2013.godine. U ovom periodu su zabeležene niske koncentracije polena ambrozije, pelina, konoplja pepeljuge/štira, trave i koprive.


Jedro | Bar, Crna Gora - Saopštenje za javnost Luke Bar AD\nSaopštenje za javnost Luke Bar AD\nSastanak predstavnika grupacije ZiJin iz Bora, kompanija „Srbijacargo“, „Trans cargo logistic“, „Montecargo“ i „Luka Bar“AD održan je u Luci Bar dana 09.06.2021.godine.\nSastanku je prisustvovao i Državni sekretar za saobraćaj i pomorstvo, u Ministarstvu kapitalnih investicija, g-din Zoran Radunović. U proteklom periodu angažovanje resornog ministarstva bila je od ogromnog značaja za formiranje poslovnog ambijenta neophodnog za zaključenje ovakvih strateški važnih poslova.\nSastanak je iskorišćen za analizu dosadašnjih uspješnih poslovnih aranžmana, kao i za najavu i pripremu ambicioznih planova za korišćenje kapaciteta Luke Bar za pretovar tereta kompanije ZIJIN u narednim godinama. Najavljen je pretovar koncentrata bakra u količini od 350-400.000 tona u tekućoj godini, uz znatno povećanje do nivoa od po 700.000 tona u 2022. i 2023 godini.\nDogovorena saradnja na pretovaru koncentrata bakra, sa mogućnošću proširenja dalje saradnje, pretovarom i drugih vrsta tereta za potrebe kompanije ZIJIN, predstavlja punu valorizaciju logističkog pravca preko Luke Bar.\nSvi učesnici sastanka su složni u ocjeni da se radi o ozbiljnom poslovnom projektu, čiji su očekivani efekti višestruko pozitivni po kompletnu privredu kako države Crne Gore, tako i države Srbije.


Švicarska: Cijelo selo postaje hotel – BHDINFODESK\nby Urednik BiH Info Desk 10/10/2018 0352\nMalo živopisno selo Koripo, u dolini Verzaska, u švicarskoom kantonu Tičino, jedna je od najmanjih opština u toj zemlji, koju naseljava samo 12 stanovnika.\nNekada je to bila prosperitetna zajednica, ali kao i mnoga alpska sela, doživelo je godine opadanja kada su mlađe generacije počele masovno da se sele u gradove u potrazi za boljim društvenim, obrazovnim i poslovnim mogućnostima.\nPreostali meštani se sada bore da sačuvaju svoje mesto od izumiranja, pretvarajući celo selo u sezonski hotel.\nKoripo se nalazi na jugu Švicarske, u jedinom kantonu u kome je zvanični jezik italijanski. Nekada je, na svom vrhuncu, imalo više od 300 stanovnika, ali se njegova populacija stalno smanjivala u poslednjih 200 godina.\nIako je selo danas spalo na samo 12, uglavnom starijih, meštana, od kojih su većina penzioneri, svi oni naporno rade kako bi svom mestu obezbedili budućnost.\nKoripo je 1975. godine osvojio evropsku nagradu za zaštitu i očuvanje spomenika i kulturnog nasleđa. Nagrada je ohrabrila meštane da osnuju Koripo fondaciju, koja se i danas bavi očuvanjem nasleđa, nastojeći da mestu obezbedi budućnost pretvarajući ga u jedinstveni turistički projekat u toj regiji.\nProjekat pod nazivom “Albergo Corippo” (ital. Hotel Koripo) inspirisan je sličnim konceptom, takozvanih, razbacanih hotela, i već je primenjen u nekim delovima Italije, ali nikada do sada u Švajcarskoj.\nIdeja pretvaranja celog sela u hotelski kompleks podrazumeva da će restoran na glavnom trgu biti pretvoren u recepciju i salu za ručavanje. Sam trg će biti neka vrsta foajea iz koga će se ulicama – “hodnicima” stizati do jedne od 60 kamenih kućica koje će biti pretvorene u hotelske sobe, uređene u autentičnom rustičnom lokalnom stilu.\nDalji planovi predviđaju pretvaranje gladske kuće i lokalne crkve u mesta za okupljanje ljudi pod otvorenim nebom, uvođenje usluga prevoza i turističkih tura razgledanja okoline, posete muzejima, kao i časove kuvanja.\nProjekat meštana Koripa za oživljavanje nihovog mestašceta dobio je “Nagradu za inovaciju” švicarskog udruženja hotelijera i restoratera, i podršku turističke organizacije Tičina kao savršeno mesto za “digitalni detoks”.\nGRAĐANI BIH PODRŽALI POSTOJEĆE STRUKTURE VLASTI UMJESTO DA GLASAJU ZA PROMJENE


source.ba | Podrška Raiffeisen banke i EBRD-a za žene u biznisu\nEvropska banka za obnovu i razvoj (EBRD) i Raiffeisen banka udružuju snage u cilju podrške kompanijama u Bosni i Hercegovini koje vode žene i to kroz kreditnu liniju vrijednosti od 2 miliona eura.\nOva sredstva će se koristiti za kreditiranje mikro, malih i srednjih kompanija koje vode žene poduzetnice, a ovim se omogućava pristup finansijskim sredstvima koji za ovaj segment klijenata vrlo često predstavlja izazov. Ovo je posebno značajno u kontekstu ekonomskog utjecaja pandemije koronavirusa koja je imala efekt na brojna mala preduzeća u Bosni i Hercegovini.\nKredit se odobrava u sklopu EBRD-ovog segmenta za Zapadni Balkan i to u okviru programa „Žene u biznisu“, koji predstavlja kombinaciju savjetodavnih usluga i kreditnih linija posredstvom lokalnih partnerskih banaka. Riječ je o ponudi koja uključuje edukaciju, podučavanje te razmjenu znanja. Do danas je kroz ovaj program obezbijeđeno više od 500 miliona eura u 18 zemalja u kojima EBRD investira - od Maroka i Egipta do Zapadnog Balkana, Istočne Evrope, Kazahstana i Tadžikistana, te Turske i Kavkaza.\nTagovi: žene u biznisuRaiffeisen banka BiHEBRDkreditna linija


U Vranju održan treći ekološki protest - JUGPRESS\nU Vranju održan treći ekološki protest\nNa Trgu Staniše Stošića u Vranju danas je održan treći protest za očuvanje zdrave životne sredine u Srbiji.\nOkupilo se mnogo manje građana nego prethodne subote. Bilo je oko, 50 ljudi koji su držali parole, poput „Probudi se, dogorelo je do nokata“ i „Srećno ti rode, Srbski!“\nDragana Djordjević iz pokreta „Kreni – promeni“ je rekla da „mala pobeda građana Srbije ne sme da nas zavara“.\nDodala je da Srbiju očekuje dug put u očuvanju prirode. Poručila je građanima da nisu bespomoćni i da zajedno mogu sve i da je zdrava Srbija važnija od bilo koje politike.\nNa protestu koji je uprkos kiši trajao tridesetak minuta govorio je i Dragan Antić, predstavnik Skupštine slobodne Srbije.\nOn je rekao da su zdrav vazduh, čista voda i očuvano zemljište uslov da se buduće generacije ne stide svojih predaka.\nProtesni skup je protekao bez ozvučenja, jer kako su organizatori istakli, da je, iako su juče uredno predali prijavu za organizaciju protesta, ona odbijena,\nTo je razlog zašto nisu imali ozvučenje.\nVranjanci današnjim protestom nisu blokirali saobraćajnice.


Cveće zla | Čigoja\nOblasti: Književnost › Edicija Arahna › Poezija\nPovod za objavljivanje ovog izboru iz zbirke „Cveće zla“ je veliki jubilej koji se obeležava 9. aprila 2021. godine – dva veka od rođenja Šarla Bodlera\nParalelni tekst pesama u francuskom originalu i srpskom prevodu (str. 5-199), kritičke napomene o pesmama (str. 201-261), pogovor „Bodler danas” (str. 263-293).\nPovod za objavljivanje ovog izboru iz zbirke „Cveće zla“ je veliki jubilej koji se obeležava 9. aprila 2021. godine – dva veka od rođenja Šarla Bodlera. Neshvaćen i nipodaštavam za vreme života, osuđen na sudu zbog „vređanja javnog morala“, Bodler je danas, ne samo priznat kao veliki pesnik i začetnik moderne poezije, nego je već odavno među najčitanijim piscima 19. veka.\nNajjasnija potvrda Bodlerove veličine kao pesnika, bar iz ugla našeg vremena skeptičnog prema apsolutnim vrednostima, je način na koji njegova poezija izmiče pokušajima da se podvede pod jedno dominantno osećanje, veže za jedno tematsko središte, protumači polazeći od jedne ideje. Jedinstvo koje se oseća čitajući „Cveće zla“ složenije je prirode i ne da se podvesti pod ovu ili onu kritičarsku formulu. Neponovljiva prepoznatljivost koju ima gotovo svaka Bodlerova pesma potiče od spoja kvaliteta nepodložnih ovako jednostavnom definisanju.\nVerujući da je tako, Leon Kojen u ovoj knjizi, koja obuhvata polovinu svih pesama iz oba izdanja „Cveća zla“, je nastojao da izabere pesme neosporne vrednosti – ili bar one koje nam danas izgledaju takve – istovremeno vodeći računa da što manje izneveri formalnu i tematsku raznovrsnost Bodlerove zbirke. Bodler je, kao što je pred kraj života sam napisao u jednom pismu, u „Cveće zla“, „tu svirepu knjigu“, „uneo svoje srce, svu svoju nežnost, svu svoju religiju (ali prerušenu), svu svoju mržnju“. Pesnik koji je sve to postigao, istovremeno ostajući lucidna svest i u zlu i u dobru, ne može da ne bude naš savremenik. Uprkos svim razlikama između njegovog i današnjeg vremena, uprkos svemu što ga vezuje za nepovratno prošli 19. vek, Bodler je i danas u dijalogu s nama, kao jedan od najdubljih pesnika modernog doba.


Vesti online / Sport / Košarka / Kao grom iz vedrog neba: Srpski reprezentativac završio karijeru\nKošarkaški reprezentativac Srbije Zoran Erceg odlučio je da definitivno okonča igračku karijeru, nakon što poslednjih godinu i po dana nije igrao nigde zbog povreda koje su ga pratile, prenose turski mediji.\n31-godišnji krilni centar karijeru je očeo u Poletu iz Novog Bečeja iz kog je 2003. godine stigao u FMP u kom se zadržao punih pet sezona. Usledila je selidba u Olimpijakos, potom je igrao za Bešiktaš, CSKA iz Moskve i na kraju dve godine za Galatasaraj.\nSa svojim klubovima osvajao je brojne trofeje, dok je za državni tim Srbije igrao na Evropskim prvenstvima 2007. i 2015. Godine. Jedini evropski trofej osvojio je sa Bešiktašem u sezoni 2011/12 kada je turski tim trijumfovao u Evročelendž kupu.\n* VIDEO: Kad Itudis poludi, otera sve...\n* Zvezdina pobeda izazvala potrese u ruskom timu (FOTO)


srbijasport.net - Vesti - Omladinske lige - Akademija Bambi u poseti Partizanu\nPonedeljak, 26.07.2021 06:54\n17.02.2021 ZR KLIK\nNajmlađi fudbaleri Akademije "Bambi" juče su posetili FK Partizan gde su sa četiri generacije, u sklopu saradnje ova dve škole fudbala, odigrali prijateljske mečeve.\nNa stadionu ih je dočekao Zoran "Bambi" Tošić, predsenik Akademije Bambi, bivši igrač Partizana i reprezentacije, koji ih je poveo u obilazak stadiona. Ovom prilikom najmlađi fudbaleri Akademije Bambi upoznali su se sa bogatom istorijom kluba iz "Humske" i iskoristili priliku da se slikaju sa "Bambijem".\nOd 2013 imamo potpisan sporazum o saradnji sa FK "Partizan" i za to vreme dosta igrača koji su ponikli kod nas u akademiji su sada već stigli do prvog tima, kao što su mladi Knežević i Arambašić. Trudimo se da bar jednom godišnje odigramo prijateljsku utakmicu sa crno-belima i to će mo uraditi danas sa četiri generacije dece rođene 2010, 2011, 2012 i 2013. godine. Pre odigravanja prijateljskih utakmica obišli smo stadion JNA, gde nas je dočekao Zoran Tošić. Ovo je samo jedna u nizu aktivnosti koje sprovodimo sa Partizanom tokom svih ovih godina, ali takođe imamo veoma dobru razmenu na nivou struke i naši su treneri često gosti Partizanove škole.\nMnogo igrača iz naše škole fudbala, pored gore pomenutih, su u Partizanu, među njima je i Dušan Došlov rođen 2006. godine, koji u svojoj generaciji ima zavidnu ulogu u timu. Mnogi drugi igrači su interesantni Partizanu, ali mi imamo sporazum i dogovor da deca pre kraja osnovne škole nemaju potrebu da menjaju sredinu i odlaze za Beograd nego da kroz prijateljske utakmice i gostovanja naših igrača, na turnirima koje igra Partizan, stiču iskustvo i polako se spreme za eventualni odlazak.\nRoditeljima bih dao savet da ne jure sami za probe u klubovima, jer klubovi kao što su Partizan, Crvena Zvezda, Vojvodina i Čukarički sve igrače pomno prate uz našu pomoć. Prošle godine fudbaleri Partizana bili su naši gosti na proslavi stogodišnjice FK „Radnički“ sa 4 generacije. Tom prilikom posetio nas je i direktor omladinske škole Partizana Vanja Radinović i njegov zamenik Goran Arnaut. Nadamo se da će mo u godinama koje slede ovu saradnju nastaviti na obostrano zadovoljstvo“- istakao je Darko Tošić direktor Akademije Bambi.\nOmladinske lige Pioniri Pionirska liga Vojvodine - "Istok" Akademija Bambi Srbija Srednjobanatski okrug Zrenjanin\n22 .kolo Pionirska liga Vojvodine - "Istok"\nAkademija Bambi 1 : 0 Proleter 2006\nKikinda 1909 2 : 5 Sporto 023\nDerby 2015 1 : 4 OFK Vršac\nOne team 8 : 0 Bečkerek 023\nRadnički (K) 1 : 2 Železničar\n1 One team 20 19 1 0 58\n2 OFK Vršac 20 14 2 4 44\n3 Sporto 023 20 10 5 5 35\n4 Železničar 20 10 4 6 34\n5 Derby 2015 20 10 3 7 33\n6 Kikinda 1909 20 9 0 11 27\n7 Proleter 2006 20 6 3 11 21\n8 Radnički (K) 20 4 4 12 16\n9 Akademija Bambi 20 4 4 12 16\n10 Bečkerek 023 20 3 6 11 15\n11 Dinamo 1945 (-1)\t 20 4 2 14 13


Dodik i Radojičić o planovima za privlačenje novih investitora | Herceg Televizija Trebinje\nDodik i Radojičić o planovima za privlačenje novih investitora\nDva dana nakon preuzimanja dužnosti gradonačelnika Banjaluke, Igora Radojičića, u Gradskoj upravi, posjetio ga je predsjednik Republike Srpske, Milorad Dodik.\nOsim čestitki na novoizabranoj funkciji, predsjednik Srpske sa novoizabranim gradonačelnikom Banjaluke, razgovarao je o prioritetima u narednom periodu, prije svega o planovima za privlačenje novih investitora i otvaranje novih radnih mjesta.\n"Banjaluka je glavni grad Republike Srpske, reprezentativan za cijelu Republiku i sav narod koji živi na ovom području. Banjaluka zaslužuje i može da ide dalje", rekao je Dodik novinarima nakon sastanka sa gradonačelnikom Banjaluke u Gradskoj upravi.\nDodik je naglasio da ne sumnja da će Banjaluka na čelu sa Radojičićem dobiti jednu sasvim novu dimenziju i novu dinamiku u razvoju.\nPredsjednik Srpske je naglasio da je Banjaluka ostvarila značajne uspjehe, ali da je neophodno da grad dobije novi zamah u svom razvoju kroz otvorenost za nove inicijative i nove investicije.\n"Trebaju nam novi podsticaji za industriju i zajedničkim snagama tragaćemo za takvim rješenjima u pokušaju da privučemo što je moguće više investitora koji su spremni da ulože svoja sredstva u nove realne proizvodnje", rekao je Dodik.\nOn je pozvao sve investitore da se što je moguće više priključe lokalnim strukturama vlasti i da zajedno realizuju nove projekte po sistemu javno-privatnog partnerstva, dodavši da gradonačelnik Banjaluke u tom pogledu ima posebne ideje.\nNapomenuvši da je još juče imao želju da posjeti Radojičića i da mu čestita na preuzimanju dužnosti gradonačelnika Banjaluke, predsjednik Srpske je najavio da će susreti s gradonačelnikom i radni sastanci postati praksa u narednom periodu.\nGradonačelnik Banjaluke, Igor Radojičić, rekao je da gradu Banjaluci treba podrška republičkih institucija jer postoji mnogo zajedničkih projekata, te da predsjednik Srpske može mnogo da učini za grad Banjaluku.\nRadojičić je zahvalio Dodiku na posjeti i čestitkama koje mu je uputio, kao i interesovanju za rad Gradske uprave.\n"Razgovarali smo o prioritetima u radu, kao i velikim i značajnim projektima koji nam predstoje - od saobraćajnica do potrebe određenih investicija u gradu. Takođe, bilo je riječi i o onome što nam slijedi jedno za drugim - konstituisanje Skupštine grada i imenovanja", rekao je Radojičić.\nOn je naveo da je sa predsjednikom Republike razgovarao i o njegovoj radnoj posjeti Kini i svemu što je tokom nje dogovoreno.


Žustra raspava Dačića i Čitaku: Sile, duboko pogađate Srbe - ebart\nŽustra raspava Dačića i Čitaku: Sile, duboko pogađate Srbe\n17. Avgust 2017. godine\nNa kraju sednice Saveta bezbednosti UN o Kosovu razvila se žustra rasprava između Ivice Dačića i kosovske ambasadorke u SAD Vljore Čitaku.\nDačić je tom prilikom zapadnim zemljama poručio da pogađaju srpski narod zalaganjem za ukidanje UNMIK-a.\n"Čitaku je uvredila sednicu rekavši da je ovo jedna šarada... Mnogo više me brine to što su SAD, Britanija i Francuska očigledno usaglasile stav sa Kosovom oko potrebe okončanja Misije UN na Kosovu", rekao je Dačić.\nDačić u SB UN: Bolje recite 'nećemo Briselski sporazum'\nVljora Čitaku:Kompromis o Kosovu? Nezavisnost je kompromis\n"Da li će neko ikada ovde spomenuti više od 200.000 Srba koji su proterani, a vratilo se 1,9 procenata njih? Mislite li da to više ne treba spominjati?", upitao je prvi potpredsednik Srbije.\nPodsetivši da je 1981. u Prištini živelo 43.000 Srba, upitao je: "Gde su danas? Hoćete li reći - u redu je, više ih nema, više nećemo da se okupljamo i o tome pričamo?".\n"Vi jeste velike sile, ali ovim duboko pogađate srpski narod. I srpske žrtve traže pravdu, isto kao i albanske i sve druge", istakao je Dačić, dodavši da "ako neko misli da je situacija na Kosovu rešena, onda živi u dubokoj i debeloj zabludi".\n"Ne želim da se vašim zemljama dogodi ono što se Srbiji desilo. Mi sigurno nećemo izazvati rat. Ako mislite da ovo više ne treba da se održava, donesite onda tu odlulku, predložite da se ukine rezolucija 1244", naglasio je Dačić.\nOn je, istovremeno, izrazio uverenje da su velike sile svesne da takva odluka ne može proći u SB UN.\n"Nemojte vređati Srbiju. To je jedna ponosna zemlja koja vam je mnogo pomogla, između ostalog, i u uspostavljanju UN, za razliku od nekih drugih koji su Hiltera dočekivali cvećem", zaključio je Dačić.\nOdgovarajući na njegovu izjavu, Čitaku je rekla da SB UN "nije mesto za diskusiju o nacionalnim identitetima, niti o tome ko je prvi bio na Balkanu, ko je došao u sedmom veku...".\n"Ja sam etnička Albanka i ponosna građanka Kosova. Ti identiteti odlično koegzistiraju i jedan ne isključuje drugi", istakla je ona, nakon što je Dačić tokom govora rekao da Čitaku nije Kosovarka, već Albanka i da narod Kosova ne postoji..\nOna je rekla i da je "Kosovo imalo granice mnogo pre nego što će steći državnost", tvrdeći da je nezavisnost Kosova "prozvod raspada Jugoslavije, pri čemu nije jedini, i to nije secesionistički pokret".\nDok je Čitaku govorila, Dačić je često osporavao njene tvrdnje i pokušavao da je prekine.


Novi tržni centar: Spolja gladac, unutra jadac... i pacov\nDruštvo Autor:Danilo Savić01. nov. 202018:23 > 22:2834 komentara\nNa društvenim mrežama proširila se fotografija iz novootvorenog tržnog centra "Galerija Beograd", na kojoj se vidi da je pored kupaca, luksuzno zdanje napravljeno u Beogradu na vodi, posetio i pacov.\n„To je pacov iz bivšeg režima ostao“, „Oteli mu teritoriju“, „Nestala sredstva za deratizaciju“, „Gde je pacov, tu je i narkoman“, „To je Đilas napisao“, samo su neki od komentara građana na društevenim mrežama.\nPodsetimo, tržni centar „Galerija Beograd“, otvoren je u petak na luksuznoj lokaciji „Beograd na vodi“, a kupci su već od 10 sati počeli da obilaze dostupne prodajne objekte. Otvaranju tržnog centra prisustvovali su predsednik Srbije Aleksandar Vučić, premijerka Ana Brnabić, ministar finansija Siniša Mali, predsednik kompanije Igl hils Mohamed Alabar.\n„U ovaj projekat verovalo je samo nekoliko ljudi u Srbiji, a sada je nešto najlepše u Jugoistočnoj Srbiji. Tu su najlepša pomenada u Evropi, najlepši bulevari. Beograd postaje glavni grad celog regiona”, rekao je Vučić prilikom otvaranja.\nOn je dalje naglasio da je u Beogradu na vodi napravljena najlepša promenada u Evropi.\n„Od žabokrečine i udžerica, ceo kraj koji je ličio na smećarnik, pretvorili smo u najlepši deo jugoistočne Evrope. Uz nekoliko entuzijasta, u koje ubrajam i ministra finasija, Anu, ljude iz Grada, bilo nas je samo nekoliko, a trpeli smo napade sa svih strana. Danas uglavnom ćute“, kazao je predsednik Srbije.\nUbrzo nakon otvaranja, društvenim mrežama su se pojavile fotografije parkinga u ovom tržnom centru, koje su pokazale da se još uvek ne nazire kraj radovima, iako je kroz medije predstavljeno da je prilično sređeno.\nKada se ugase kamere i Aleksandar Vucic u toku epidemije koronavirusa zavrsi sa rijalitijem zvanim otvaranje trznog centra u "Beogradu na vodi" ,gradjevinski radnici i gradjevinske masine se vracaju da nastave sa radovima! pic.twitter.com/Mp6JIhQLdu\n— Marko M. Dragoslavic (@DragoslavicM) October 30, 2020\n„Kada se ugase kamere i Aleksandar Vucic u toku epidemije koronavirusa zavrsi sa rijalitijem zvanim otvaranje tržnog centra u „Beogradu na vodi“, građevinski radnici i građevinske mašine se vracaju da nastave sa radovima!“, stoji u jednom tvitu.\nBeograd na vodipacovtržni centar galerija


ISKORISTIO TUĐU NESREĆU! PAKLENI PLAN PREDSEDNIKA SDA! Bakir naseljava Avganistance u srpske opštine! Hoće tako da protera naš narod iz BiH - Informer\nM. DOBROMIROVIĆ | 27. 08. 2019.\nISKORISTIO TUĐU NESREĆU! PAKLENI PLAN PREDSEDNIKA SDA! Bakir naseljava Avganistance u srpske opštine! Hoće tako da protera naš narod iz BiH\nSarajevo planira da u srpsko selo Medeno Polje, u opštini Bosanski Petrovac, smesti migrante iz afroazijskih zemalja. Srbi revoltirani takvom odlukom, upozoravaju da će se momentalno iseliti\nLider SDA Bakir Izetbegović planira da naseli na hiljade migranata iz Avganistana, Sirije i drugih zemalja u srpska sela u BiH. On tako želi da zaplaši i protera preostale Srbe iz delova BiH u kojima su oni van Republike Srpske još u većini.\nVlada Unsko-sanskog kantona objavila je planove da u povratničko srpsko selo Medeno Polje, u opštini Bosanski Petrovac, smesti migrante iz afroazijskih zemalja, prevashodno iz Sirije i Avganistana. Ova vest uznemirila je Srbe jer, osim što ova odluka predstavlja kršenje Dejtonskog sporazuma, ona znači i bezbednosni rizik zbog straha da se među migrantima nalaze radikalni islamisti sa ratnim iskustvom. Da je stvar i te kako ozbiljna, pokazuje pismo Odbora za zaštitu prava Srba u BiH, upućeno stranim ambasadama u kojem se pita zašto se migranti planski smeštaju u srpske sredine, a ne u Sarajevo, Mostar ili Tuzlu, gde u većini žive Bošnjaci.\nNamerno se stvara rizik za Srbe\n"Ništa nije slučajno. Srpska sela se naseljuju ljudima koji mogu biti agresivni i koji predstavljaju rizik za Srbe"\nStaša Košarac, šef poslanika Dodikovog SNSD u Skupštini BiH\nPredstavnici Odbora za zaštitu prava Srba u BiH skreću pažnju na Aneks 7 Dejtonskog sporazuma, u kojem se navodi da će sve strane sprečiti aktivnosti koje bi ometale i sprečavale povratak i ostanak izbeglica.\n'Odbor nema ništa protiv migranata, ali ako se smeste u Medeno Polje, treba zaboraviti Aneks 7, jer će u suprotnom i Srbi i Bošnjaci koji su se vratili napustiti Bosanski Petrovac. Pokušaj da se migranti smeste u Medeno Polje direktno je kršenje Dejtonskog sporazuma, jer ako Aneks 7 ne postoji u Medenom Polju i Bosanskom Petrovcu, ne postoji ni u Sarajevu, Tuzli, Mostaru i drugim delovima BiH', piše u pismu koje je poslato ambasadama EU, Francuske, Nemačke, Rusije, Velike Britanije, Severne Irske i SAD.\nKoliko je situacija alarmantna, ukazuje i podatak da je u Unsko-sanski kanton od početka ove godine stiglo čak 21.000 migranata, što potvrđuje kantonalni ministar unutrašnjih poslova Nermin Kljajić.\n- Imamo veći broj migranata tokom prvih sedam meseci ove godine nego tokom čitave 2018. godine. Veliki broj migranata je van prihvatnih smeštaja, jer su svi smeštaji već zauzeti - ističe Kljajić.\nSirijski ratnici sa vojnim iskustvom jesu opasnost za Srbe u BiH Predrag Ćeranić\nKomentarišući ove navode, šef poslanika Dodikove SNSD u Skupštini BiH Staša Košarac kaže za Informer da vlasti u RS uporno upozoravaju na bezbednosni izazov i ozbiljan problem.\n- Činjenica je da u strukturi migranata postoji zabrinjavajuće veliki broj ljudi iz islamskog sveta koji nisu prošli bezbednosnu proveru. Nažalost, za ovaj problem nemamo partnera u institucijama BiH zbog njihove antisrpske politike. Ništa nije slučajno. Srpska sela se naseljavaju ljudima koji mogu biti agresivni i koji predstavljaju rizik za Srbe. Sarajevo vešto koristi migrante. Bilo je ideja i da se oni rasporede u RS, da se njima promeni struktura stanovništva i kroz neke buduće popise prikaže kako je BiH dominantno muslimanska - upozorava Košarac, dodajući da migranti ne žele da ostanu u BiH i da im zato treba omogućiti tranzit.\nPredrag Ćeranić, dekan Fakulteta za bezbednost u Banjaluci, ocenjuje da postoje osnove da se priča o 'migrantskom inžinjeringu'.\n- Soroševe fondacije finansiraju migrantske talase kako bi se destabilizovali i EU i Balkan. EU se u početku nije snašla, a potom su neke države reagovale dizanjem ograda, poput Bugarske i Mađarske. Najteža situacija je u 'bihaćkom džepu', a Savet ministara BiH želi smeštanje migranata blizu Bihaća i zato je odabrano Medeno Polje. Sirijski ratnici, s indoktrinacijom i vojnim iskustvom, jesu dugoročna opasnost za Srbe u BiH - zaključuje Ćeranić.\nSDA Bakir Izetbegović Avganistanac BiH


Ljajić: Kosovski uvoznici već idu na sever i čekaju srpsku robu – SDP Srbije\nLjajić: Kosovski uvoznici već idu na sever i čekaju srpsku robu\nPočetna/Vesti/Ljajić: Kosovski uvoznici već idu na sever i čekaju srpsku robu\nMinistar trgovine Rasim Ljajić je izjavio da sve ukazuje da će Priština povući takse na robu iz centralne Srbije, da je za 66,2 miliona evra manje robe prodato na KiM od 21. novembra do 21. januara nego u istom periodu lane, kao i da to nije jedina šteta koju smo pretrpeli.\nNa pitanje da li očekuje da uskoro budu povučene takse pošto se sve češće sa prištinske strane čuje da se razmetra njihova privremena suspenzija, Ljajić je rekao Tanjugu da još nema konkretna saznanja o tome, ali da sve ukazuje da se ide u tom pravcu.\nOn kaže da već prištinski, odnosno kosovski uvoznici idu na sever i interesuju se za srpsku robu koju bi uvezli odmah nakon ukidanja taksi, jer oni već najavljuju da će se to dogoditi”, naveo je ministar.\n“Ne postoji niko ko može da opravda i kaže da je to adekvatan način političke borbe, a o ekonomiji da i ne govorim. Od samog starta je bilo jasno da ovo nema veze ni sa kakvim ekonomskim merama ili kontramerama”.\nSa druge strane, navodi Ljajić, imamo prištinske institucije koje sada traže izlaz da ne budu poražene u toj priči, pa moraju sada da nađu opravdanje zašto bi ukinuli takse.\n“Zato se i govori o tom privremenom suspendovanju i privremenom povlačenju taksi, dok se ne vidi kakav će biti ishod ili perspektiva dijaloga Beogada i Prištine”.\nUpitan na koje sve načine su takse Prištine uticale na srpsku privredu, Ljajić kaže da je, pre svega, manji direktan plasman robe iz centralne Srbije na KiM od kada su uvede takse 21. novembra do 21. januara za 66,2 miliona evra, što su egzaktni podaci naše Uprave carine.\n“Toliko je manje prodato robe na Kosovu nego u istom periodu prošle godine, to je merljiva i lako proverljiva stvar. Najveću štetu će trpeti naši privrednici, naši izvoznici i država koja će ubirati manje poreze”, primetio je Ljajić.\n“Imate utisak da i dalje iste robe koju ste do sada mogli da nalazite na rafovima prodavnica na KiM ima, ali ona više ne ide iz Srbije već iz Makedonije, Crne Gore, Mađarske i drugih zemalja i nije ni čudo što je izvoz iz Makedonije povećan za 41 odsto, izvoz Albanije je takođe za trećinu veći nego što je bio pre uvođenja ovih taksi”.\nKako je rekao, sada su u borbi za tržište došli i drugi igrači pošto je reč o zahvalnom tržištu, s obzirom da iako je malo nema domaću proizvodnju.\nDodao je da su manje ili više sve druge zemlje koje su mogle tu situaciju i iskoristile, tako da će kada se takse ukinu naši izvoznici i proizvođači morati ponovo da se bore za osvajanje kosvoskog tržišta.\nČetvrta šteta se ogleda u činjenici da je vođena žestoka kampanja protiv proizvoda iz Srbije što opet može da se odrazi na povratak na to tržište, naveo je Ljajić.\nMinistar kaže da je peta šteta to što su proradili švercerski kanali i umesto da naša država ubira neke prihode od poreza, ta roba se sada nekim kanalima pojavljuje na tržište KiM, a zbog čega trpe i kosovoske institucije, dok pojedinici imaju veliku korist.\nsdpsrbijepress2019-01-24T20:08:52+00:00januar 24, 2019|Vesti|


"EMEA Finance" dodelio Raiffeisen banci dvostruko priznanje | CityMagazine\nPored dva priznanja Raiffeisen banke u Srbiji, Raiffeisen bankarska grupacija, koja posluje u 14 zemalja, osvojila je ukupno 23 nagrade u različitim kategorijama, što predstavlja rekordan broj priznanja za RBI.\n“Dva priznanja koja nam je dodelio ovaj renomirani magazin predstavljaju pohvalu za odlične rezultate koje je banka ostvarila u 2016. godini, kao i za izuzetno poslovanje našeg segmenta investicionog bankarstva. Konstantno unapređujemo svoj poslovni model, uvodimo inovacije u skladu sa najsavremenijim bankarskim trendovima. Iz godine u godinu držimo jednu od vodećih pozicija na domaćem bankarskom tržištu, a prošle godine smo, kao pokrovitelj, učestvovali i u prvoj, istorijskoj emisiji obveznica u dinarima, koje je izdala Evropska banka za rekonstrukciju i razvoj“, izjavio je ovim povodom Zoran Petrović, predsednik Izvršnog odbora Raiffeisen banke.\nOvom nagradom Raiffeisen banka nastavlja uspešan niz od početka 2017. godine, nakon osvojene nagrade finansijskog magazina Global Finance za Najbolju banku u Srbiji u 2016. godini.\nEMEA Finance je britanski finansijski magazin koji u svojim analizama pokriva dinamična finansijska tržišta u Evropi, na Bliskom istoku i u Africi.\nEuropean Business Awards: Dve nagrade za UNIQA osiguranje banka · magazin · nagrada · priznanje · raiffeisen banka · uspeh


Nedimović: Niš uskoro dobija laboratoriju za 1.000 testova dnevno\nPočetak/Virus Korona/Nedimović: Niš uskoro dobija laboratoriju za 1.000 testova dnevno\nNiške Vesti 7. aprila 2020.\nMinistar poljoprivrede Branislav Nedimović obišao je danas Veterinaski specijalistički institut u Nišu i najavio da će Niš uskoro dobiti laboratoriju za testiranje na kovid 19, kapaciteta od najmanje 1.000 testova dnevno. Kako je kazao Nedimović, reč je o kineskoj donaciji.\nNedimović je naveo da je reč o lakom montažnom objektu koji će biti postavljen u Kliničkom centru Niš.\n„Sutra će biti zaključen ugovor između kineskih prijatelja i Srbije“, izjavio je Nedimović.\nInstitut za javno zdravlje u Nišu i Veterinarski specijalistički institut sada mogu da obrade po 200 uzoraka dnevno, a Ministarstvo poljoprivrede doniralo je neophodnu zaštitnu opremu. Kliničkom centru Niš doniran je alkohol i određena količina natrijum hipohlorita za dezinfekciju.\nlaboratorija Nedimović Niš testovi


TRI OPCIJE: Kako će izgledati nova školska godina u Srbiji? : Nadlanu.com\nObjavljeno 20. jul 2021. / 12:30:03\n- Kao i do sada, u saradnji sa Kriznim štabom pratićemo epidemiološku situaciju i na osnovu toga će biti doneta odluka na koji način će biti organizovana nastava u novoj školskoj godini - prokomentarisali su iz Ministarstva prosvete, nauke i tehnološkog razvoja.\nNe mora da znači da će na onlajn nastavu u istom trentuku preći svi đaci u Srbiji, već da će to važiti za one škole ili mesta koja su žarišta korone.\nE sad ostaje da se vidi i kako bi izgledala ta onlajn nastava, odnosno da li bi mogla nekako da se nadogradi, možda da se svi časovi održavaju "uživo", da traju i po 45 minuta, da đaci dolaze u školu da odgovaraju ili na pismene...\nJednostavno teško je očekivati da će država uspeti da animira, ili natera na vakcinaciju učitelje, nastavnike kao i same đake, kada već to nisu uspeli sa medicinskim radnicima i drugim grupama stanovništva. Podsetimo, u Srbiji je vakcina "Fajzer" odobrena za decu od 12 do 18 godina, ali su nadležni, zasad, za mališane od 12 do 15 godina izdali preporuku za vakcinaciju samo u "posebnim slučajevima".\nDa se ozbiljno razmatra još jedna "korona školska godina" svedoči i nedavno obelodanjeni školski kalendar. Naime, posle pet-šest godina đaci u celoj Srbiji ponovo će imati zimski raspust iz jednog dela, kao što je prinudno bilo i prošle zime, a ne iz dva dela kako je bila praksa od 2015. Zimski raspust biće od 31. decembra 2021. do 24. januara 2022.\nepidemijafakultetkoronaviruskrizni štabnastavaonlajn nastavaosnovna školaraspustsrednja školavakcinacijazaraza


Univerzijada: Zastavu nosi Đorđe Drenovac | Univerzitetski sportski savez Srbije\nDan pred otvaranje 28. Letnje univerzijade u Korejskom Gvangdžuu srpska sportska delegacija jača je za plivača Nikolu Trajkovića koje upotpunio delegaciju u ovom sportu. Pre njega Koreju stigli su Čaba Silađi i Sebastijan Higl. Od ekipnih sportova Srbija je zastupljena sa vaterpolom u obe konkurencije i košarkašima koji su ovde dok se u nedelju očekuje dolazak rukometaša i rukometašica. Pre i posle njih u selo pristižu atletičari, džudisti, strelci, badmintonci i tekvondoisti.\nPodignuta srpska zastava\nDjordje Drenovac nosi zastavu Srbije\nDanas je u Sportskom selu, koje deluje zaista impresivno, podignuta srpska zastava u čast sportista iz naše zemlje koji će pokušati da na najbolji mogući način, na terenu i van njega, Srbiju predstave u najboljem svetlu. U odsustvu osvajača medalja sa velikih takmičenja (Bekrić i Mandićeva povređeni i Maksimovićeva ne stiže za otvaranje Univerzijade) zastavu Srbije na otvaranju ove smotre nosiće košarkaš Đorđe Drenovac, osvajač medalje sa prethodne Univerzijade koja je održana u Kazanju.\n3. jula 2015. Događaji, Glavni meni, Letnje Univerzijade, Univerzijade, Vesti Komentari su isključeni na Univerzijada: Silađi i Trajković u bazenu


EU korona pasos aerodrom foto RAS Shutterstock\nDakle, preporučeno je da mere protiv korona virusa treba da se primenjuju uzimajući u obzir individualni status umesto situacije na regionalnom nivou, sa izuzetkom područja u kojima virus cirkuliše u veoma visokim nivoima.\n„To znači da vakcinacija, testiranje ili status oporavka od Kovid-19, kao što je potvrđeno važećim digitalnim sertifikatom EU o Kovid-19 treba da bude ključna odrednica. Pristup zasnovan na ličnosti će značajno pojednostaviti pravila i pružiti dodatnu jasnoću i predvidljivost putnicima“, navodi se u Savetu.\n- Države članice bi takođe mogle da prihvate sertifikate o vakcinaciji za vakcine koje su odobrile nacionalne vlasti ili SZO - navodi se u preporukama Saveta.\nVažeći digitalni Kovid sertifikat podrazumeva:\n- Potvrdu o vakcinaciji vakcinom odobrenom na evropskom nivou ako je prošlo najmanje 14 dana i ne više od 270 dana od poslednje doze primarne serije vakcinacije ili ako je osoba primila buster dozu.\n- Negativan rezultat PCR testa dobijen ne više od 72 sata pre putovanja ili negativan brzi antigenski test dobijen ne više od 24 sata pre putovanja.\n- Potvrdu o oporavku koja pokazuje da nije prošlo više od 180 dana od datuma prvog pozitivnog rezultata testa.\n- Od osoba koje nemaju digitalni EU COVID sertifikat moglo bi da se zahteva da se podvrgnu testu pre ili najkasnije 24 sata nakon dolaska. Od ovog pravila izuzeta su deca mlađa od 12 godina, kao i putnici sa esencijalnim razlogom putovanja.\nEU će, kako je rečano, nastaviti da procenjuje situaciju u regionima, a zadržan je i mehanizam tzv. "hitne kočnice" u slučaju pojave novih varijanti ili pojačane zabrinutosti u vezi sa širenjem virusa.\nEU Putovanje Koronavirus Evropski savet kovid sertifikat


BH Telecom najprofitabilnija firma u BiH - Srebrenik.NETwork\nSrebrenik.NET / Članci, fotke i video / BH Telecom najprofitabilnija firma u BiH\nPiše: Hame u Članci, fotke i video 15.04.2010 26 Views\n“BH Telecom” je na kraju 2009. godine ostvario finansijski rezultat poslovanja u iznosu od 160,3 miliona KM, što predstavlja ostvarenje od 97 odsto godišnjeg plana. Rašidbegović je naglasio da je ovako dobar rezultat,prije svega, ostvaren zahvaljujući povećanom broju korisnika svih usluga koje pruža “BH Telecom”.\nU prošloj godini “BH Telecom” je investirao 112 miliona KM i ostvario najveću dobit od 162,5 miliona KM.\n“BH Telecom” trenutno ima više od 2,2 miliona korisnika u fiksnoj, paketskoj i mobilnoj mreži. U fiksnoj mreži imamo više od 500 hiljada pretplatnika, dok je ukupni kapacitet mobilne mreže dostigao 1 900 000 korisnika. Posebno je značajno istaći da je registrovano enormno povećanje ADSL korisnika u odnosu na 2008. godinu”, naveo je Rašidbegović.\nIstaknuto je da će ovaj kolektiv i u narednom periodu raditi na modernizaciji mreže i uvođenju niza novih usluga, te nastojati da snižavanjem cijena privuče još veći broj korisnika ADSL usluga.\nPosebnu pažnju posvetiće mobilisanju mladih i obrazovanih stručnjaka u kojima “BH Telecom” vidi svoju još uspješniju budućnost.


Francuzi preispituju stav o Kosovu, pokrenuta peticija za povlačenje priznanja\nInicijativa će i u nacionalnu skupštinu\nTrinaest zemalja je promijenilo odluku o priznavanju jednostrano proglašene nezavisnosti Kosova, pa zašto ne bi i Francuska, kaže istoričar Aleksi Trud.\n"To bi bilo vrlo dobro u cilju rješavanja cjelokupne situacije u regionu zapadnog Balkana. Јasno je da ovako ne može da se dode do rješenja. Suštinska autonomija za Kosovo bi omogućila da se ubrzaju pregovori i prijem cijelog regiona u EU", rekao je Trud.\nU suprotnom, pokrenuće se pitanje BiH i Sjeverne Makedonije što, kako dodaje, nikome nije u interesu.\nTekst peticije je samo u jednom danu potpisalo više od 1.500 ljudi, a cilj organizatora iz "Kolektiva za mir na Kosovu" kojem predsjedava Trud, jeste da do početka jula i nastavka razgovora o budućnosti KiM u Јelisejskoj palati bude prikupljeno 100.000 potpisa i da se istovremeno pokrene velika nacionalna debata, pišu Novosti.\n"Želimo da se prije 1. jula i dolaska predsjednika Aleksandra Vučića u Parizu održi rasprava u nacionalnoj skupštini Francuske o Kosovu. Već smo u kontaktu s određenim političarima kojima ćemo predati peticiju. U planu je da oni s njom izađu pred Komisiju za spoljne poslove parlamenta", rekao je on.\nTrud vjeruje da bi to moglo da promijeni situaciju navodeći da u Francuskoj nije bilo debate oko priznavanja Kosova.\n"Nikola Sarkozi je to sam odlučio jedne nedjelje uveče, 17. februara 2008. godine, uz zdušnu podršku svog ministra spoljnih poslova Bernara Kušnera. Ovo je prilika da se konačno o tome povede rasprava. Tim prije, što je nekoliko skupštinskih misija u posljednje vrijeme podnijelo alarmantne izvještaje o stanju ljudskih prava i sveukupno situaciji na Kosovu", istakao je Trud.\nOn je najavio da će sljedeće nedjelje imati kampanju u francuskim medijima, kao i da su poslije evropskih izbora potpise obećali i mnogobrojni poslanici, regionalni savjetnici, partijski zvaničnici.\nFrancuska priznanje Kosova\nFrancuska zabranila implante za grudi zbog povezivanja sa rakom\nOgromno priznanje za Srpsku u Savjetu Evrope


Eurostat: Nezaposlenost u zoni evra u maju 9,3 odsto\nStopa nezaposlenosti u zoni evra ostala je stabilna u maju i iznosi 9,3 odsto, što je najniža stopa od marta 2009. godine, saopštio je danas evropski zavod za statistiku Eurostat.\nTa stopa, slična onoj u aprilu, u skladu je sa očekivanjima analitičara koji su predvideli 9,3 odsto za maj.\nNezaposlenost u zoni evra, u kojoj se nalazi 19 zemalja, iznosi manje od deset odsto od septembra 2016. godine.\nStopa nezaposlenosti ostaje niska u Nemačkoj (3,9 odsto) i na Malti (4,1 odsto), ali je visoka u Španiji sa 17,7 odsto.\nNa području cele Evropske unije nezaposlenost je u maju iznosila 7,8 odsto.\nZvanično objedinjene Direktna banka i Findomestic\nDirektna banka a.d. Kragujevac obezbedila je bolje pozicioniranje na bankarskom tržištu Srbije, kao i širenje i jačanje svoje prodajne mreže nakon ovogodišnje kupovine Findomestic-a.\nKako se navodi u saopštenju ove banke, nova, objedinjena banka od danas ima više od 400 zaposlenih i dva puta veću mrežu ekspozitura koja će omogućiti poboljšanje obima i kvaliteta proizvoda i usluga koje Direktna banka nudi svojim klijentima.\nUspešno završena transakcija deo je planova za širenje poslovanja Direktne banke, čiji je cilj da se pozicionira kao vodeća banka za servisiranje malih i srednjih preduzeća, kao i fizičkih lica u našoj zemlji, navedeno je u saopštenju.


Home / Ekologija / EU parlament mora da odbaci lažnu zelenu budućnost\nEvropska komisija pokleknula je pod pritiskom Francuske i drugih država, objavljivanjem skupa pravila o održivom finansiranju koji će naneti ogromnu štetu Evropskoj uniji i globalnom ekološkom delovanju. Komisija službeno klasifikuje prirodni gas i nuklearnu energiju kao ekološki održive prema EU taksonomiji – vodiču za „zelena” ulaganja u EU, uprkos činjenici da prirodni gas stvara ogromne emisije, a nuklearna energija stvara visoko radioaktivni otpad sa kojim i dalje ne znamo da upravljamo. Podsetimo, Francuska je predvodila koaliciju evropskih vlada u postavljanju temelja za „razmenu gasa za nuklearno” u sporazumu nazvanom ‘francuski predlog’. Francuska, Poljska, Mađarska, Švedska, Finska, Holandija, Češka, Rumunija, Slovačka i Slovenija zalagale su se za uključivanje nuklearne energije u taksonomiju EU, dok su se Poljska, Mađarska, Grčka, Bugarska, Češka, Rumunija, Hrvatska, Kipar, Malta, Slovačka i Italija otvoreno su se zalagale za uključivanje fosilnog gasa u taksonomiju.\nTime se narušava tržište zelenim obveznicama, koje je do sada isključivalo prirodni gas i nuklearnu energiju i rizikuje se usmeravanje milijardi evra prema štetnim industrijama koje koriste ova goriva. Tek prošle nedelje, naučni savetnici Evropske komisije za taksonomiju osudili su predlog Komisije, ukazavši da “nije u skladu sa Uredbom o taksonomiji” i predstavlja ozbiljnu pretnju za uspostavljeni okvir klasifikacije održivih investicija i aktivnosti”.\nPredlog Komisije ima za cilj da razjasni pojedinosti robusnog akta o taksonomiji EU, čiji Član 19. zahteva da se kriterijumi taksonomije temelje na nauci, ne daju poseban tretman određenim tehnologijama i da se lako mogu proveriti. Međutim, novi kriterijumu za prirodni gas i nuklearnu energiju krše svaki od ovih zahteva i nisu u skladu sa uredbom. WWF poziva Evropski parlament i Savet, koji imaju mogućnost glasanja o predlogu, da ga odbiju.\nEster Asin, direktorka WWF-ove kancelarije za evropske politike izjavila je: „Ogroman pritisak omiljenih industrija nekih evropskih vlada doveo je do ovog predloga. Zakon koji je Komisija juče usvojila pozicionirala bi evropski finansijski sistem protiv planete. Moraju ponovo da razmisle i zadrže prirodni gas i nuklearnu energiju izvan Taksonomije”.\nFrancuska se mesecima zalagala za uključivanje nuklearne energije kao održive u taksonomiju EU. U zamenu za podršku Poljske, Slovenije, Mađarske, Češke, Slovačke i drugih zemalja, u vezi sa nuklearnom energijom, francuska vlada pristala je proaktivno da podrži naučno neutemeljeno uključivanje prirodnog gasa. Nemačka podržava uključivanje prirodnog gasa, ali se protivi uključivanju nuklearne energije. Od zemalja u regionu, Hrvatska je među onima koje podržavaju uključivanje prirodnog gasa u EU taksonomiju.\nNa stranu naučnih dokaza stala je Španija, koja se protivila uključivanju i prirodnog gasa, i nuklearne energije, dok se Austrija, Danska, Luksemburg i Portugal protive nuklearnoj. Austrijska vlada obećala je da će postaviti pravni izazov za svaki zakon koji sadrži nuklearnu energiju. Dok su neke države članice bile uključene u izradu predloga, Evropski parlament i građani su bili potpuno isključeni iz procesa.\n„Evropska komisija upustila se u opasan proces inkriminacije sa evropskim vladama. Konačni kriterijumi za prirodni gas i nuklearnu energiju su još gori nego u nacrtu i ovaj akt se, ako želimo da zaštitimo verodostojnost cele taksonomije EU, mora odbaciti. U trenucima kada se ceo svet suočava sa problemom klimatskih promena, ulaganje u nuklearnu, što zagovara i Slovenija, ili fosilnu energiju, što zagovara Hrvatska, apsolutno je problematično! Nijedna finansijska institucija ne bi smela da koristi ovaj akt za donošenje odluka o zelenim ulaganjima, jer bi se i dalje izlagale rizicima poput lažnog zelenog marketinga, štete po ugled, blokiranih sredstava i pravnih komplikacija”, ističe Nataša Kalauz, izvršna direktorka WWF Adrije.\nMnogi investitori i banke već su jasno dali do znanja da ne podržavaju lažnu zelenu taksonomiju, sistem koji je izričito osmišljen da identifikuje zelene privredne aktivnosti na jasan i transparentan način za investitore.


Sastanak Markovića i Varheljija – Pljevaljske novine\nPočetna / Vijesti / Politika / Sastanak Markovića i Varheljija\nPljevaljske Novine februar 7, 2020\tPolitika Ostavite komentar 489 Pregledi\nZa Crnu Goru integracija u Evropskoj uniji nema alternativu. U fokusu razgovora sa komesarom Evropske unije za susjednu politiku i pregovore o proširenju Oliverom Varheljijem bili su vladavina prava, poglavlja 23 i 24 i unapređenje ambijenta za slobodu medija. Vjerujemo da ove godine možemo doći do završnih mjerila u ovim najzahtjevnijim poglavljima, poručio je premijer Duško Marković nakon sastanka.\nPV @DuskoMarkovicCG dočekao u CG komesara #EU za susjedsku politiku i pregovore o proširenju @OliverVarhelyi @me4eu\n10:16 AM – Feb 7, 2020\nSee Vlada Crne Gore’s other Tweets\n“Iako se nova metodologija EK ne odnosi na Crnu Goru sagledaćemo kako ona može biti nova vrijednost za naš proces pregovora. To je kompatibilno sa našim opredjeljenjem koje u prvi plan stavlja kvalitet reformi”, naveo je premijer.\nPV @DuskoMarkovicCG: Obavijestio sam komesara @OliverVarhelyi o inicijativi Vlade upućene političkim i društvenim akterima za dijalog o izbornim uslovima i svim pitanjima koja su važna za našu evropsku agendu. (1/2) @me4eu\n11:21 AM – Feb 7, 2020\nMarković je komesaru istakao odlučnost da nastave da rade na stvaranju uslova da privremeno zatvore još set poglavlja za koje su već postigli internu spremnost.\n(2/2) Zajednički interes integracije u #EU prevazilazi ostale interese i ambicije. U narednoj, finalnoj i najzahtjevnijoj fazi integracija, neophodno je da oko evropskih pitanja pokažemo političku zrelost i kapacitet.\n11:24 AM – Feb 7, 2020\nPrema riječima premijera, zajednički interes integracije u EU prevazilazi ostale interese i ambicije.\nPV @DuskoMarkovicCG: Zakon o slobodi vjeroispovijesti je donijet u skladu sa našim suverenim pravom da regulišemo ovu oblast u skladu sa najboljim međunarodnim standardima i praksom, te preporukama Venecijanske komisije koje smo ugradili u tekst Zakona. (1/3)\n11:27 AM – Feb 7, 2020\n“U narednoj, finalnoj i najzahtjevnijoj fazi integracija, neophodno je da oko evropskih pitanja pokažemo političku zrelost i kapacitet”, naglasio je on.\nPremijer je Varheljija upoznao sa pismom koje je uputio Mitropoliji crnogorsko-primorskoj da zajednički sagledaju najbolja rješenja za implementaciju Zakona i potpisivanje temeljnog ugovora koji je uvijek poželjan model za postizanje ciljeva u odnosima države sa crkvom.\n(2/3) Upoznao sam komesara sa inicijativom Vlade i mojim pismom MPC da zajednički sagledamo najbolja rješenja za implementaciju Zakona i potpisivanje temeljnog ugovora koji je uvijek poželjan model za postizanje ciljeva u odnosima države sa crkvom.\n11:29 AM – Feb 7, 2020\n“Zakon o slobodi vjeroispovijesti je donijet u skladu sa našim suverenim pravom da regulišemo ovu oblast u skladu sa najboljim međunarodnim standardima i praksom, te preporukama Venecijanske komisije koje smo ugradili u tekst Zakona. Na taj način, još jednom demonstriramo demokratske kapacitete da kroz dijalog i razgovor rješavamo sva pitanja i dileme, i time jačamo odnose međusobnog povjerenja i poštovanja”, naglasio je on.\n(3/3) Na taj način, još jednom demonstriramo demokratske kapacitete da kroz dijalog i razgovor rješavamo sva pitanja i dileme, i time jačamo odnose međusobnog povjerenja i poštovanja.\n11:30 AM – Feb 7, 2020\nVarhelji će, osim sa premjerom, sastati i sa predsjednikom države Milom Đukanovićem,i predstavnicima političkih partija i opozicijom, objavljeno je ranije u zvaničnom kalendaru Evropske komisije.\nDuško Marković komesar EU Marković se sastao sa Varheljijem Oliver Varhelji\t2020-02-07\nKljučne rečiDuško Marković komesar EU Marković se sastao sa Varheljijem Oliver Varhelji\nPrethodna Brkoviću danas rok da plati 2,18 miliona za dugovanja „Vektra Boke“\nSledeća Evropski komesar najavio sastanak i sa mitropolitom Amfilohijem


Predstavnica Mreže ...IZ KRUGA - Srbija na sastanku - …IZ KRUGA – VOJVODINA\nCategory: VESTI Post Date: 16 септембра, 2013\n...IZ KRUGA VOJVODINA2015-04-07T18:31:09+00:00\nPredsednica Saveta za ravnopravnost polova Republike Srbije mr. Stana Božović organizovala je u utorak, 10. septembra 2013. godine sastanak povodom uspostavljanja partnerstva organizacija civilnog društva i Saveta za ravnopravnost polova Republike Srbije.\nVlada Republike Srbije je u okviru svog mandata posvećena stvaranju jednakih mogućnosti za muškarce i žene u svim oblastima i na svim nivoima društvenog delovanja.\nSastanku su prisustvovali predstavnici i predstavnice organizacija civilnog društva koje se bave temom rodne ravnopravnost i ljudskim pravima.\nTokom izuzetno konstruktivnog dijaloga predlaganja inicijativa predstavnici organizacija Beogradski centar za bezbednosnu politiku, Komiteta pravnika za ljudska prava, Bibija, Beogradski centar za ljudska prava Zajedno Zajedno, Autonomni ženski centar, ASTRA, Labris, „Mreža …IZ KRUGA – Srbija“, Jednake mogućnosti i OEBS-a u dijalogu sa gospođom Stanom Božović postigli su načelan dogovor o daljem radu.\nJedna od glavnih tema sastanka bilo je iniciranje institucionalizovane saradnje i potpisivanja Memoranduma o saradnji između Saveta i organizacija, koji su organizacije prihvatile i koji će biti realizovan u narednom periodu u okviru zajedničke saradnje. Takođe je utvrđena i dinamika budućih susreta, koji će se po predlogu organizacija, odvijati u vremenskom razmaku od tri meseca u okviru radnih grupa, dok će se plenarni sastanci odvijati jednom godišnje.\nOrganizacije su predstavile svoje aktivnosti, ciljeve i potrebe, kao i moguće modalite saradnje sa Savetom. Nakon ovog inicijalnog sastanka, organizacijama i Savetu za rodnu ravnopravnost predstoji period intenzivnog rada na formulisanju Memoranduma o razumevanju, kao i na formulisanju zajedničkih inicijativa.\nPredsednica Saveta za rodnu ravnopravnost Vlade Srbije i državna sekretarka Ministarstva rada, zapošljavanja i socijalne politike, Stana Božović, zahvalila je organizacijama na učešću i uvažila njihove ideje a predstavnice organizacija civilnog društva predložile da principi saradnje budu deo šireg dogovora odnosno da se kroz mreže uključi što veći broj organizacija iz cele Srbije. Lepojka Mitanovski iz organizacije „Mreža …IZ KRUGA – Srbija“ uverena je da ova saradnja neće biti samo slovo na papiru kao što se u velikom broju slučajeva do sada dešavalo, a Divna Vučković iz „Jednakih mogućnosti“ zahvalila se na inicijativi za stvaranje struktuiranog okvira odnosno organizovanog načina rada.


Rukovodstvo NATO je stalno plašilo Zapad Rusijom, a sada i Kinom, da bi lakše dobijali vrlo visoke vojne budžete. To je stav ne samo ruskih političara već i vojnih i diplomatskih eksperata.\nU Moskvi smatraju da je posle odlaska iz Avganistana NATO potreban novi protivnik koji bi bio opravdanje za postojanje vojne alijanse i visokih vojnih budžeta. Već sada se zna da će jedan broj članica NATO voditi propagandnu kampanju kako "raste agresivnost Rusije", a generalni sekretar NATO Stoltenberg sada osim ruske, vidi i kinesku opasnost.\n- Suprotstaviti se opasnostima koje prete od Rusije i Kine pojedinačno ne može nijedna zemlja, pa zbog toga Severna Amerika i Evropa moraju biti ujedinjene u okviru NATO koji se mora adaptirati u skladu sa novim uslovima - rekao je Stoltenberg.\nKrajem septembra na marginama Generalne skupštine UN sreli su se ruski ministar Lavrov i generalni sekretar NATO Stoltenberg. Tada Stoltenberg nije spomenuo smanjenje broja ruskih predstavnika u Briselu.\nKao što je u ponedeljak objasnio ministar spoljnih poslova Rusije Sergej Lavrov, Moskva je odlučila da zatvori svoje političko predstavništvo pri NATO kao odgovor na oduzimanje akreditacije osmorici ruskih predstavnika u tom vojnom bloku. Rukovodstvo NATO je prethodno saopštilo da Rusija može da ima u Briselu pri NATO do deset saradnika, među kojima se računa i tehnički personal, pa su osmorica bila višak. Od prvog novembra NATO će morati da zatvori svoju misiju u Moskvi.\n- Situacija koja je de fakto postojala sada je zvanično legalizovana - izjavio je portparol Kremlja Dmitrij Peskov\n- Nećemo patiti zbog ovoga.\nNaredni samit NATO održaće se u junu, u Madridu 2022. Tada će se utvrditi nova strateška koncepcija "NATO 2030".\nJUČE je ministar odbrane Rusije Sergej Šojgu izjavio da NATO jača vojnu infrastrukturu u neposrednoj blizini granica Saveza država Rusije i Belorusije, i da se "stvaraju zalihe naoružanja, vojne tehnike, uvežbava se prebacivanje trupa".\nSTALNO predstavništvo Rusije pri NATO formirano je 1998, a 2002. bio je stvoren Savet Rusija-NATO. Tada je dogovorena saradnja u borbi protiv terorizma, Avganistana, u vojno-tehničkoj oblasti, kontrola naoružanja u Evropi. Ovaj Savet je prestao da funkcioniše posle gruzinsko-ruskog rata 2008. godine. Kasnije je saradnja obnovljena, ali je u martu 2014. pogoršana zbog pripajanja Krima Rusiji. NATO je znatno smanjio kontakte sa Rusijom da bi kasnije bili prekinuti svi oblici vojne i civilne saradnje. A 2018. proterana su sedmorica članova ruske misije pri NATO posle trovanja u Britaniji Sergeja i Julije Skripalj.\nRusija SAD Kina NATO


Uberov vozač u Francuskoj "OSVOJIO" status zaposlenog\nUberov vozač u Francuskoj “OSVOJIO” status zaposlenog\nFrancuski najviši sud priznao je pravo Uberovog vozača da se smatra zaposlenim, u presudi koja bi mogla uticati na tu američku poslovnu platformu i dovesti do zahteva da plaća više poreza i pogodnosti radnicima.\nOdluka Kasacionog suda mogla bi imati i posledice za francusku širu “gig ekonomiju”, budući da se i druge taksi ili dostavne aplikacije oslanjaju na samozaposlene vozače kojima ne plaćaju doprinose i povlastice.\nSud je potvrdio prethodnu odluku žalbenog suda, rekavši da se vozač Ubera ne može kvalifikovati kao samozaposleni preduzetnik, jer ne može izgraditi sopstvenu klijentelu ili odrediti cene, što ga čini podređenim kompaniji.\n“Pri povezivanju s Uberovom digitalnom platformom uspostavlja se odnos podređenosti između vozača i firme”, stoji u izjavi suda.\nDakle, vozač ne pruža usluge kao samozaposlena osoba, već kao zaposleni.\nOdluka bi mogla biti vodilja i drugim vozačima da zatraže prekvalifikaciju svog radnog odnosa sa Uberom koji trenutno ne plaća niz poreza koji finansiraju francuski socijalni sistem.